Femeia era contabilă la Şcoala nr. 96 din Sectorul 4. Acesteia i s-a făcut rău la scurt timp după ce a aflat că în şcoală au venit anchetatorii. Contabila a fost dusă la spital, dar medicii nu au mai putut să o salveze.

Procurorii și polițiștii au descins astăzi la două școli din sectorul 4, Școala nr. 96 și Școala nr. 133, într-un dosar de evaziune şi delapidare privind achiziţii în şcoli.

Vizați de anchetă ar fi angajaţi ai Direcţiei de Tineret şi Sport din autoritatea locală, iar faptele se referă la modul în care au avut loc licitaţii şi au fost atribuite unele contracte.